open-index/open-wikipedia-markdown huggingface dataset:
Το χρονικό μιας Κυριακής

***Το χρονικό μιας Κυριακής*** είναι μια ελληνική δραματική ταινία του 1975, σε σενάριο και σκηνοθεσία Τάκη Κανελλόπουλου, συμπαραγωγής του σκηνοθέτη και του Ελληνικού Κέντρου Κινηματογράφου. Πρωταγωνιστεί ο Θάνος Τζενεράλης.****** Η ταινία αφηγείται εξι ιστορίες μοναχικών ατόμων, διαποτισμένες από μελαγχολία, ρομαντισμό και πίκρα για κάποιες αξίες του παρελθόντος.

## Πλοκή

Εποχή παιδικών χρόνων και ονείρων. Έξι ιστορίες:
#Ο μπάρμπα Στράτης ο αμαξάς, προσπαθεί να βρει αγώι.
#Ένα ηλικιωμένο ζευγάρι πηγαίνει κάθε Κυριακή στο πάρκο.
#Ένας άντρας κλέβει λουλούδια και τα αφήνει στις γειτονιές απ' όπου πέρασε ο φίλος του, που σκοτώθηκε στον πόλεμο.
#Ένα παιδί αφηγείται την γιορτή του πατέρα.
#Ένας άντρας από αυτούς που ανατίναξαν μια γέφυρα ζει τις τελευταίες του στιγμές.
#Η δεσποινίς Ελπίδα περιμένει ένα γράμμα από το παρελθόν, το οποίο τελικά έρχεται.

## Διακρίσεις
Επίσημη συμμετοχή στο Φεστιβάλ Κινηματογράφου Θεσσαλονίκης 1975.

## Παραπομπές


## Εξωτερικοί σύνδεσμοι
* ''Το χρονικό μιας Κυριακής'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1975
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Τάκη Κανελλόπουλου
Κατηγορία:Ταινίες με μουσική σύνθεση Ελένης Καραΐνδρου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Σπονδυλωτές ταινίες
Κατηγορία:Ταινίες σε σενάριο Τάκη Κανελλόπουλου
Ευρωμπάσκετ 1983

Η διοργάνωση του ευρωπαϊκού πρωταθλήματος καλαθοσφαίρισης του 1983 (γνωστό και ως **Ευρωμπάσκετ 1983**) ήταν η 23η, η οποία οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Γαλλία και έλαβε χώρα στις πόλεις Λιμόζ, Ναντ και Καν.

Το Ευρωμπάσκετ αυτό, όμως, έμεινε στην ιστορία για τα απίστευτα επεισόδια που συνέβησαν στον τελευταίο αγώνα του Α΄ ομίλου μεταξύ Ιταλίας και Γιουγκοσλαβίας (91-76) και προήλθαν από ένα χτύπημα του Μπονάμικο στον Ντράγκαν Κιτσάνοβιτς και είχαν ως αποτέλεσμα γενικευμένα επεισόδια με την συμμετοχή δημοσιογράφων, παραγόντων και τον Γκρμπόβιτς να κυνηγά με ψαλίδι τους αντιπάλους του.

Πάντως οι Ιταλοί του Ντίνο Μενεγκίν δεν δυσκολεύτηκαν να κάμψουν την αντίσταση των πλάβι, με τον πρωτοεμφανιζόμενο στην εθνική Ντράζεν Πέτροβιτς που είχε 9,5 πόντους (μ.ο.) και εκμεταλλευόμενοι του διπλού θαύματος των Ισπανών –επί των Γιουγκοσλάβων με 91-90 στην πρώτη φάση και επί των Σοβιετικών στον ημιτελικό με 95-94 (Σιμπίλιο 26 πόντους) – και με τη βοήθεια της διαιτησίας, κέρδισαν εύκολα τον τίτλο και το χρυσό μετάλλιο στον τελικό από την αρμάδα του MVP της διοργάνωσης Χουάν Αντόνιο Κορμπαλάν με 105-96. Ακόμα μια ομάδα που εντυπωσίασε ερχόμενη από το πουθενά στη διοργάνωση ήταν η, τελικά 4η, Ολλανδία.

Πρώτος σκόρερ με 33 πόντους μέσο όρο ήταν ο κορυφαίος Ευρωπαίος σκόρερ (όλων των εποχών), ο Νίκος Γκάλης. Η Εθνική Ελλάδας, με προπονητή (για πρώτη φορά) τον Κώστα Πολίτη και (επίσης για πρώτη φορά) τον Παναγιώτη Φασούλα στη σύνθεσή της, κατετάγη 11η, κάνοντας όμως σπουδαίες εμφανίσεις σε πολλά παιχνίδια, ιδίως εκείνο με τους Γιουγκοσλάβους, που χάθηκε 76-77 με άστοχο σουτ του Ανδρίτσου στην εκπνοή (Γκάλης 25π - Κιτσάνοβιτς 19π, Νταλιπάγκιτς 19π).

## Τελική κατάταξη

## Αποτελέσματα
### Προκριματικός Γύρος

Στον προκριματικό γύρο, οι 12 ομάδες χωρίστηκαν σε 2 ομίλους των έξι ομάδων. Οι πρώτες δύο ομάδες των ομίλων προκρίθηκαν απ' ευθείας στα ημιτελικά, οι επόμενες δύο ομάδες των ομίλων οδηγήθηκαν στους αγώνες κατάταξης για τις θέσεις 5-8, ενώ οι δύο τελευταίες οδηγήθηκαν στους αγώνες κατάταξης για τις θέσεις 9 ως 12.

#### Γκρουπ A

#### Γκρουπ B

### Φάση νοκ-άουτ
#### Θέσεις κατάταξης 9-12

#### Θέσεις κατατάξης 5-8

#### Τελική φάση

## Βραβεία και Στατιστικά

* **Κορυφαίος σκόρερ**:
20px|Ελλάδα Νίκος Γκάλης

Συνολικά έγιναν **42 αγώνες** και επιτεύχθησαν **6.966 πόντοι**.

## Συνθέσεις Ομάδων
* **Ελλάδα**: Νίκος Γκάλης, Παναγιώτης Γιαννάκης, Λιβέρης Ανδρίτσος, Δημήτρης Κοκολάκης, Παναγιώτης Φασούλας,Νίκος Σταυρόπουλος, Μιχάλης Ρωμανίδης, Μηνάς Γκέκος, Άλμπερτ Μαλλάχ. **Προπονητής**: Κώστας Πολίτης.

## Εξωτερικοί σύνδεσμοι
* FIBA Europe Eurobasket 1983

1983
Ευρωπαικο Πρωταθλημα Καλαθοσφαιρισης Ανδρων 1983
Ευρωπαικο Πρωταθλημα Καλαθοσφαιρισης Ανδρων 1983
Χοηφόροι (Αισχύλου)

Η τραγωδία ***Χοηφόροι*** ή ***Χοηφόρες*** (από το «φέρω χοές» δηλ. τιμές στον νεκρό, στον τάφο του - λάδι, κρασί, μέλι, σπόροι βρασμένοι κλπ.) του Αισχύλου αποτελεί το δεύτερο μέρος της ''Ορέστειας'', της μοναδικής σωζόμενης αρχαίας τριλογίας ''Αγαμέμνονας'', *Χοηφόροι*, ''Ευμενίδες''. Αποτελείται από 1.076 στίχους.

## Σύνοψη
Το έργο αφηγείται τον φόνο της Κλυταιμήστρας και του Αιγίσθου από τον Ορέστη. Ο Ορέστης, συνοδευόμενος από τον πιστό του φίλο Πυλάδη επιστρέφει στην ιδιαίτερη πατρίδα του, το Άργος, για να θρηνήσει στον τάφο του πατέρα του. Όταν φθάνει, ο χορός των χοηφόρων ακολουθούμενος από την αδελφή του, Ηλέκτρα, κρύβεται και, αφού παρακολουθήσει τις σπονδές, αποκαλύπτει την ταυτότητά του. Αμέσως, θέτει σε εφαρμογή το σχέδιό του, έχοντας τη συμπαράσταση της αδελφής του και του χορού. Ζητά φιλοξενία στο ανάκτορο του πατέρα του, προσποιούμενος τον ξένο, και αναγγέλλει αρχικά τον δήθεν θάνατο του Ορέστη.

## Δομή
Από τους 1.076 στίχους του έργου, οι μισοί σχεδόν είναι εξολοκλήρου: επανάληψη, επιβεβαίωση, όξυνση, διεύρυνση και επεξεργασία του ίδιου πάθους. Είναι λοιπόν το έργο, κυρίως, έμμονο και οι *Χοηφόρες* είναι εμμανείς· μέχρι τα άκρα. Στον ''Αγαμέμνονα'' αυτό το έμμονο εκφράζεται με το πλήθος των συσσωρευμένων προγονικών δεινών και τη «βουβή» σχεδόν προετοιμασία και έκρηξη της Κλυταιμήστρας. Ενώ εδώ εκφράζεται με τη συνεχή παράθεση επαναληπτικών φορτίσεων για το ίδιο θέμα:
*-κατάρες όταν φτάνει ο Χορός για χοές
*-κατάρες όταν κάνει η Ηλέκτρα τις χοές
*-πάλι οι ίδιες κατάρες όταν αναγνωρίζονται τα αδέλφια
*-μετά, διαδοχικά, απ΄τους τρεις, κατάρες που συναγωνίζονται μεταξύ τους
*-πάλι ύστερα κατάρες με επίκληση στον Αγαμέμνονα να τις στέρξει
*-πάλι κατάρες και αγαλλίαση απ΄το Χορό, όταν ο Ορέστης λέει το σχέδιο
*-πάλι κατάρες απ΄ το Χορό όταν η τροφός πάει να φωνάξει τον Αίγισθο
*-θρίαμβος ύστερα απ΄το φόνο, επειδή οι κατάρες έπιασαν κλπ.
και ανάμεσα, κάθε φορά, αναφορά στο Δεινό και επίκληση της Δίκης.

## Παραστάσεις
Η πρώτη παραγωγή της τραγωδίας από το Εθνικό Θέατρο Ελλάδας έκανε πρεμιέρα στις 8 Σεπτεμβρίου 1949 στο Ωδείο Ηρώδου του Αττικού σε μετάφραση Ιωάννη Γρυπάρη και σκηνοθεσία Δημήτρη Ροντήρη. Μεταξύ άλλων μέλη του θιάσου ήταν οι Δημήτρης Μυράτ, Έλσα Βεργή, Άγγελος Γιαννούλης, Μαρίκα Κοτοπούλη, Αθανασία Μουστάκα, Αλέκος Πέτσος και Νίκος Χατζίσκος. 

## Παραπομπές

## Εξωτερικοί σύνδεσμοι

*Κώστας Βάρναλης, Ορέστης 
* 

Κατηγορία:Τραγωδίες του Αισχύλου
Κώστας Καρράς

Ο **Κώστας Καρράς** (Αθήνα, 21 Ιουνίου 1936 - 6 Μαΐου 2012) ήταν Έλληνας ηθοποιός και πολιτικός.

## Βιογραφία
Σπούδασε Πολιτικές Επιστήμες στο Λονδίνο και υποκριτική στη Δραματική Σχολή του Εθνικού Θεάτρου. Ήταν απόφοιτος της Royal Academy of Arts του Λονδίνου. Το 1963 αποφοίτησε από τη Δραματική Σχολή του Πέλου Κατσέλη και την ίδια χρονιά έκανε το ντεμπούτο του στην *Ποντικοπαγίδα* της Άγκαθα Κρίστι. Τότε ξεκίνησε την επιτυχημένη του συνεργασία με την Έλλη Λαμπέτη με την οποία διατηρούσε σχέση και εμφανίστηκε μεταξύ άλλων και σε έργα όπως *[[Γυμνοί στο πάρκο]]* του Νιλ Σάιμον (Neil Simon's "Barefoot in the Park") (στο ρόλο του Paul Parker) και *Λεωφορείον ο πόθος* του Τένεσι Ουίλιαμς (στο ρόλο του Κοβάλσκι). Από τότε δημιούργησε δικά του θεατρικά σχήματα και σημείωσε προσωπική επιτυχία στο *[[Το ημερολόγιο ενός τρελού (Γκόγκολ)|Ημερολόγιο ενός τρελού]]* του Νικολάι Γκόγκολ και στο *[[Το πονηρό πνεύμα|Πονηρό πνεύμα]]* του Νόελ Κάουαρντ (ως Τσαρλς).

Σημαντική είναι η συνεισφορά του ως ηθοποιού στον ελληνικό κινηματογράφο, όπου εμφανίστηκε για πρώτη φορά το 1961. Η καλύτερή του ωστόσο κινηματογραφική εμφάνιση θεωρείται ο ρόλος του Μενέλαου στην *[[Ιφιγένεια]]* του Μιχάλη Κακογιάννη (1977). Στην ελληνική τηλεόραση πρωταγωνίστησε με μεγάλη επιτυχία σε πολλά σίριαλ.

Από το 2000 μέχρι το 2007 ήταν βουλευτής του Ελληνικού Κοινοβουλίου με το κόμμα της Νέας Δημοκρατίας. Υπήρξε επίτιμος πρόεδρος στο Χαμόγελο του παιδιού από το 1994. Διοργάνωσε τον πρώτο διεθνή έρανο για τα θύματα του Πολέμου της Βοσνίας. Επανειλημμένως έδωσε παραστάσεις για την ενίσχυση ευαίσθητων κοινωνικών ομάδων. Βραβεύθηκε από πολλές οργανώσεις και συλλόγους για την κοινωνική και ανθρωπιστική του δράση (Λάιονς, Χαμόγελο του Παιδιού, Δήμοι και Κοινότητες). Από τον Ιούλιο του 2000 ήταν υπεύθυνος του κλάδου Πολιτιστικής κίνησης της Ν.Δ. πολιτιστικών σωματείων και οικονομικών του Πολιτισμού.

*Τη σεζόν 1994 -1996 συμμετείχε στη σειρά [[Πάτερ ημών (τηλεοπτική σειρά)|Πάτερ ημών]] στον ρόλο του Κώστα Στεργίου στο [[ANT1]].*

Απεβίωσε από καρκίνο στις 6 Μαΐου 2012, σε ηλικία 75 ετών και ηδεύτηκε στο Πρώτο Νεκροταφείο Αθηνών. Άφησε πίσω του τη σύζυγό του, Αγγελική Μπαρούτσου, με την οποία ήταν παντρεμένος από το 1965 και είχαν αποκτήσει τον γιο τους, Βασίλη. Η σύζυγός του απεβίωσε από ανακοπή στις 27 Δεκεμβρίου 2023. 

## Φιλμογραφία

## Θεατρικές Παραστάσεις
Χειροκίνητος κατάλογος (πιο πλήρης)

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
## Παραπομπές

## Πηγές
* «Έλληνες Ηθοποιοί - Αναζητώντας τις ρίζες» ( 1925 - 1940 ), Θόδωρου Έξαρχου, Βραβείο Ακαδημίας Αθηνών.

## Εξωτερικοί σύνδεσμοι
*
* Κώστας Καρράς (φιλμογραφία) στο Filmy: Cine DataBase

Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Βασιλικής Ακαδημίας Δραματικής Τέχνης
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ενταφιασμοί στο Πρώτο Νεκροταφείο Αθηνών
Απεικόνιση

[μικρογραφία|Απεικόνιση από την [Τζέσι Ουίλκοξ Σμιθ (1863–1935)]]
Η **απεικόνιση** είναι διακόσμηση, ερμηνεία ή οπτική εξήγηση ενός κειμένου, μιας έννοιας ή μιας διαδικασίας, σχεδιασμένη για ενσωμάτωση σε έντυπα, όπως αφίσες, φυλλάδια, περιοδικά, βιβλία, διδακτικό υλικό, κινούμενα σχέδια, βιντεοπαιχνίδια και ταινίες.

## Σύγχρονη απεικόνιση
Η σύγχρονη απεικόνιση χρησιμοποιεί ένα ευρύ φάσμα στυλ και τεχνικών όπως: σχέδιο, ζωγραφική, γραφιστική, εκτύπωση, κολάζ, μοντάζ, ψηφιακό σχέδιο, πολυμέσα, μοντελοποίηση σε 3D. Οι περισσότεροι εικονογράφοι εργάζονται σε ανεξάρτητη βάση.

Ανάλογα με τον σκοπό, η απεικόνιση μπορεί να είναι εκφραστική, στυλιζαρισμένη, ρεαλιστική ή υψηλά τεχνική.

Οι ειδικευμένες περιοχές περιλαμβάνουν:

* Αρχαιολογική απεικόνιση
* Αρχιτεκτονική απεικόνιση
* Βοτανική απεικόνιση
* Απεικόνιση μόδας
* Τεχνική απεικόνιση
* Ιατρική απεικόνιση
* Αφηγηματική απεικόνιση
* Βιβλία εικόνων
* Καλλιτεχνική απεικόνιση

## Παραπομπές

## Εξωτερικοί σύνδεσμοι



Κατηγορία:Τέχνες
Αμισός

Η **Αμισός** ή **Σαμισός** (σήμερα Σαμψούντα απο το εις την Αμισό) ήταν ο αμέσως μετά τη Σινώπη ακμαιότερος ελληνικός λιμένας στη νότια ακτή του Ευξείνου Πόντου, λίγα μίλια δυτικά των εκβολών του Λυκάστου. Αποικίστηκε αρχικά από Μιλησίους, στη συνέχεια παρήκμασε και αποικήθηκε εκ νέου από τους Αθηναίους πιθανώς στις αρχές του 4ου αι. π.Χ. και μετονομάστηκε *Πειραιεύς*. Στα χρόνια των βασιλέων του Πόντου επανήλθε το αρχαίο όνομα της πόλης. Στα χρόνια της ρωμαϊκής κυριαρχίας οι αντιστράτηγοι Κ. Παπίριος Κάρβων και Κ. Καικίλιος Κορνούτος (56 π.Χ.) έκοψαν νόμισμα που έφερε το όνομά τους. Μετά την ήττα του Φαρνάκου, γιου του Μιθριδάτη στη μάχη των Ζήλων (47 π.Χ.), ο Καίσαρας χάρισε στην πόλη την ελευθερία της. Η Αμισός εφάρμοσε χρονολογικό σύστημα (από το 33 π.Χ.) όταν η πόλη απελευθερώθηκε υπό τον Αύγουστο από κάποιον τύραννο.

Η Αμισός ήταν ιδιαίτερη πατρίδα του Γραμματικού Τυραννίωνα που αιχμαλωτίσθηκε κατά τη διάρκεια των Μιθριδατικών Πολέμων και μεταφέρθηκε από τον Ρωμαίο Στρατηγό Λεύκιο Λύκινο Λούκουλλο στη Ρώμη.

Εξήγαγε ιδιαίτερα φημισμένο καπνό και αποτελούσε ένα από τα κυριότερα λιμάνια για το διαμετακομιστικό εμπόριο κατά τον 19ο αιωνα μέχρι το 1869 ,οπότε και κατασκευάστηκε η διώρυγα του Σουέζ και αρχησε να παρακμάζει. Επίσης, Έλληνες της Σαμψούντας προσέφεραν το 1912, 12.000 λίρες στο ελληνικό ναυτικό. Η ελληνική παρουσία στην Αμισό ήταν τέτοιαν ώστε από το 1869 οι 156 από τις 214 επιχειρήσεις στην περιοχή ανήκαν σε Έλληνες.

## Παραπομπές


## Πηγές
*
*Θέματα Νεοελληνικής Ιστορίας Γ΄ΓΕΝΙΚΟΥ ΛΥΚΕΙΟΥ. http://ebooks.edu.gr/ebooks/v/html/8547/2758/Themata-Neoellinikis-Istorias_G-Lykeiou_html-apli/index5_4.html

## Εξωτερικοί σύνδεσμοι
*Εγκυκλοπαίδεια Μείζονος Ελληνισμού

Κατηγορία:Αποικίες της Μιλήτου
Κατηγορία:Ασιατικές πόλεις της Τουρκίας
Φωνολογία

Η **φωνολογία** αποτελεί επιστημονικό κλάδο της γλωσσολογίας που ασχολείται με τη μελέτη των φωνημάτων μίας συγκεκριμένης γλώσσας, δηλαδή με τους ήχους που έχουν διακριτική/διαφοροποιητική λειτουργία για το νόημα του γλωσσικού σήματος. Αυτός είναι ο λόγος που η φωνολογία έχει συνήθως ως αντικείμενο κάθε μια γλώσσα ξεχωριστά ή ακόμα και ένα στάδιο μιας συγκεκριμένης γλώσσας. Τα αρχαία ελληνικά, π.χ., έκαναν διάκριση μεταξύ μακρών και βραχέων φωνηέντων, ενώ η νεοελληνική όχι. Στα αρχαία ελληνικά υπήρχε διακριτή άρθρωση των διπλών συμφώνων μιας λέξης, ενώ στα νέα ελληνικά όχι.

Ο όρος φωνολογία μπορεί να αναφέρεται επίσης στο φωνολογικό σύστημα (ηχητικό σύστημα) από μια δεδομένη γλώσσα. Αυτό είναι ένα από τ                                                                                                                                                                                       α θεμελιώδη συστήματα από τα οποία απαρτίζεται μια γλώσσα, όπως είναι και το συντακτικό της και το λεξιλόγιο.

Οφείλουμε να διακρίνουμε τη **φωνολογία** από τη φωνητική καθώς η δεύτερη  αναφέρεται στη φυσική παραγωγή, ακουστική μεταφορά και πρόσληψη των ήχων του λόγου, ενώ η φωνολογία περιγράφει τον τρόπο που οι ήχοι λειτουργούν εντός μιας δεδομένης γλώσσας ή μεταξύ γλωσσών για να κωδικοποιήσουν το νόημα. 

## Δείτε επίσης
* Φωνητική

## Παραπομπές

## Εξωτερικοί σύνδεσμοι
* 
*
Κοινωνικό φαντασιακό

Πρόκειται για μία σύλληψη του Κορνήλιου Καστοριάδη μέσω της οποίας ο Έλληνας στοχαστής αποπειράται να επικαιροποιήσει το αρχαιοελληνικό φιλοσοφικό σχήμα *"φύσις*-*Λόγος*-*πόλις"* με τέτοιο τρόπο, ώστε αυτό να μπορεί να γίνει αποδεκτό και λειτουργικό μέσα στο Μετανεωτερικό διανοητικό-θεωρητικό περιβάλλον. Ο Καστοριάδης ορίζει το **κοινωνικό φαντασιακό** ως ένα πλέγμα (ο Καστοριάδης χρησιμοποιεί τον όρο *μάγμα*) κοινωνικών σημασιών που προέρχονται από τη φαντασία -η φαντασία είναι που δίνει στον άνθρωπο τη δυνατότητα να δημιουργεί εκ του μηδενός-, μέσω των οποίων νοηματοδοτείται ο κόσμος και η κοινωνία. Η κοινωνία προκειμένου να θεσμιστεί, αντλεί τα απαραίτητα για τη θέσμιση μάγματα σημασιών από τη **ριζική φαντασία της ψυχής** (σε επίπεδο ατόμου) και από την κοινή πηγή του **κοινωνικού φαντασιακού** (σε επίπεδο κοινωνίας). Στο καστοριαδικό σχήμα της κοινωνικής θέσμισης, ο όρος *θεσμός* δεν αφορά μόνον επί μέρους θεσμούς, φέρ' ειπείν τη νοσοκομειακή περίθαλψη, την ενημέρωση ή τον επαγγελματικό αθλητισμό, αλλά και όλα αυτά που δεν υπάρχουν εκ φύσεως, αλλά συνιστούν δημιουργήματα των ανθρωπίνων κοινωνιών.  

## Εισαγωγικά
Η καστοριαδική έννοια του **κοινωνικού φαντασιακού** είναι εντεταγμένη μέσα στη συνολικότερη σύλληψη της φαντασιακής θέσμισης της κοινωνίας, που με τη σειρά της είναι συνδεδεμένη με το πολιτικό πρόταγμα της *αυτονομίας*. Στο καστοριαδικό σχήμα η *αυτονομία* και η *φαντασία* είναι έννοιες συνυφασμένες μεταξύ τους, η δε σχετική συλλογιστική βασίζεται επάνω στη θεωρία περί μιας ουσίας του *Είναι*, την οποία ουσία ο διανοητής αποπειράται να συγκροτήσει ως έννοια μέσα στο έργο του. Πιο συγκεκριμένα, ο Καστοριάδης αντιλαμβάνεται την έννοια του Είναι ως δημιουργία και αλλοίωση νέων μορφών, κατανοεί δε την ικανότητα του ανθρώπου για δημιουργία ως μοναδική ιδιότητα του ανθρώπου σε σχέση με τα άλλα όντα. Στην καστοριαδική σκέψη το αυτόνομο υποκείμενο θεσπίζει τους νόμους, έχοντας περάσει μέσα από μια συνειδητή ψυχαναλυτική διαδικασία αναδιαμόρφωσης της σχέσης του με τον εαυτό του, η αυτόνομη δε κοινωνία  αυτοθεσμίζεται , καθιστώντας εαυτόν πηγή της θέσμισής της.

## Παραπομπές


Κατηγορία:Κοινωνική φιλοσοφία
Βασίλειος Θεοδωρίδης

Ο **Βασίλειος Θεοδωρίδης** ήταν δημοσιογράφος και αναρχικός. 

Γεννήθηκε στον Πύργο και σπούδασε νομικά στην Αθήνα. Καταγόταν από την σπουδαία οικογένεια Θεοδωρίδη και ήταν γιος του Αριστομένη Θεοδωρίδη, μεγαλοκτηματία & διευθυντή της Σταφιδικής τράπεζας και εγγονός του Θαλλή Θεοδωρίδη. Ήταν από τα ιδρυτικά μέλη του Αναρχικού συλλόγου Πύργου, μιας ομάδας που προσπαθούσε να συνδέσει τον χριστιανισμό με την κοινωνική δικαιοσύνη και είχε ως σύμβολο το Φως και τον Πέλεκυ. Η ομάδα αυτή είχε συσπειρωθεί γύρω από την εφημερίδα *«Νέον Φως»*, της οποίας ήταν εκδότης. Η εφημερίδα ξεκίνησε την έκδοση της το 1898 και ήταν εβδομαδιαία. Τελικά το 1899 έπαψε να εκδίδεται, παρ´όλα αυτά ο Βασίλης Θεοδωρίδης συνέχισε να αρθρογραφεί σε τοπικές (**Πατρομυνέτα Αδιάλακτος**) αλλά και Αθηναϊκές εφημερίδες (Καθημερινή).

Κατηγορία:Έλληνες δημοσιογράφοι του 19ου αιώνα
Ρήτορας

**Ρήτορας** είναι το άτομο το οποίο δημοσίως και προφορικά αναπτύσσει τα επιχειρήματά του, με σκοπό να πείσει για τις θέσεις του. Ο όρος επίσης χρησιμοποιείται για όποιον έχει την ικανότητα να χειρίζεται με άνεση και εκφραστικότητα τον λόγο και έχει το χάρισμα της ευφράδειας. Στην αρχαιότητα ο όρος αυτός αποδιδόταν σε όποιον αγόρευε συστηματικά σε δημόσιους χώρους, όπως στην Εκκλησία του Δήμου, στην Αθήνα.

Γνωστοί ρήτορες της αρχαιότητας ήταν ο Δημοσθένης, ο Λυσίας και ο Ισοκράτης των οποίων οι λόγοι διασώζονται στην κλασσική γραμματεία.

## Παραπομπές


## Εξωτερικοί σύνδεσμοι
* 
* 

Κατηγορία:Ρητορική
Κατηγορία:Δημόσια ομιλία
Κατηγορία:Πολιτισμός στην αρχαία Ελλάδα
Γκρέιπφρουτ

300px|μικρογραφία|Γκρέιπφρουτ
Το **γκρέιπφρουτ** ή **γκρέιπ φρουτ** (, ) είναι οπωροφόρο δέντρο της τάξης των σαπινδωδών, του γένους κίτρος και της οικογένειας των ρουτιδών (εσπεριδοειδών), αγγειόσπερμο δικότυλο φυτό και καλλιεργείται για τον ομώνυμο καρπό του. Θεωρείται πολύ πιθανό ότι το γκρέιπφρουτ αποτελεί μετάλλαξη της φράπας.

## Προέλευση
Η καταγωγή του είναι από την Τζαμάικα ενώ καλλιέργειες υπήρχαν στο νησί Μπαρμπάντος το 1750.

Η ονομασία του προέρχεται από την αγγλική λέξη grapefruit που σημαίνει φρούτο σταφύλι και πρωτοχρησιμοποιήθηκε από τον Βρετανό καλλιτεργητή Τζον Λούναν, πιθανόν λόγω της παρόμοιας γεύσης του φρούτου με το σταφύλι ή λόγω της διάταξης των καρπών πάνω στο δέντρο, που ενίοτε θυμίζουν τσαμπιά.

## Χαρακτηριστικά
Το ύψος του δέντρου φτάνει τα 5 μέτρα, έχει πυκνό φύλλωμα που αποτελείται από σκούρα πράσινα ή γυαλιστερά φύλλα. Κατά την περίοδο ανθοφορίας, στους άξονες των φύλλων φύονται μεγάλα άσπρα άνθη. Τα πέταλά τους μοιάζουν με της πορτοκαλιάς, αλλά είναι μεγαλύτερα. Ο καρπός είναι κίτρινου χρώματος όταν ωριμάσει και στο μέγεθος είναι μεγαλύτερος από αυτόν της πορτοκαλιάς. Πάντως το μέγεθος του ποικίλει ανάλογα με το είδος και τις συνθήκες καλλιέργειας, Η σάρκα του έχει κίτρινο, ροζ ή κόκκινο χρώμα, ανάλογα με την ποικιλία είναι μαλακή και χυμώδης και η γεύση της είναι γλυκόξινη. Η φλούδα είναι λεία και η γεύση της είναι έντονα πικρή. 

## Καλλιέργεια
Προκειμένου να παράγει καλούς καρπούς, το γκρέιπφρουτ πρέπει να καλλιεργείται σε εδάφη αμμώδη και σχετικά γόνιμα. Η λίπανση όμως με διάφορα λιπάσματα ή κοπριά θεωρείται απαραίτητη. Τα δέντρα αποδίδουν εμπορικά εκμεταλλεύσιμους καρπούς κατά τον 3ο-5ο χρόνο μετά από τη φύτευση τους. Κάθε ενήλικο δέντρο έχει μεγάλη παραγωγικότητα, που μπορεί να φτάσει και τα 650 κιλά καρπού ανά δέντρο.

## Κατανάλωση
Το γκρέιπφρουτ έχει μεγάλη περιεκτικότητα σε βιταμίνη C, και είναι 3ο σε περιεκτικότητα στη συγκεκριμένη βιταμίνη μετά το πορτοκάλι και το λεμόνι. Τρώγεται σκέτο ως φρούτο, αν και περισσότερο καταναλώνεται σε χυμούς και συνήθως με την προσθήκη και άλλων φρούτων. 

Η κυριότερη ποικιλία είναι η κίτρινη άσπερμη **Μαρς Σίντλες**. Άλλες ποικιλίες είναι η **Πινκ Μαρς** με ροζ σάρκα, η πολύσπερμη **Φόστερ** και η άσπερμη ποικιλία **Τόμπσον**.

## Παραγωγή
Η Κίνα είναι ο μεγαλύτερος παραγωγός γκρέιπφρουτ και φράπας, ακολουθούμενη από τις ΗΠΑ και το Βιετνάμ.

[thumb|right|upright=1.0|Παραγωγή γκρέιπφρουτ και [φράπας το 2005.]]

## Παραπομπές

## Εξωτερικοί σύνδεσμοι
* 
* 

Κατηγορία:Δέντρα
Κατηγορία:Φρούτα
Κατηγορία:Κίτρος
Κατηγορία:Φαρμακευτικά φυτά
Κατηγορία:Εσπεριδοειδή
Κατηγορία:Οπωροφόρα δέντρα
Μπρούνο Ρούφο

Ο **Μπρούνο Ρούφο ** ήταν Ιταλός μοτοσικλετιστής, Παγκόσμιος Πρωταθλητής στα 250cc το 1949 και 1951 και στα 125cc το 1950.

Γεννήθηκε στη Βερόνα στις 9 Δεκεμβρίου του 1920. Με την Moto Guzzi κέρδισε το πρώτο Παγκόσμιο Πρωτάθλημα Μοτοσικλέτας στην κατηγορία των 250 κυβικών και το 1950 με τη Mondial κατέκτησε και τον παγκόσμιο τίτλο στα 125cc. Το 1951 επανέλαβε το κατόρθωμά του και έγινε κάτοχος του τίτλου στα 250cc με 4 νίκες. Αποσύρθηκε το 1952 έπειτα από τραυματισμό και ασχολήθηκε με τις επιχειρήσεις. Πέθανε στις 10 Φεβρουαρίου  του 2007, σε ηλικία  86 ετών . 

## Παραπομπές


## Εξωτερικοί σύνδεσμοι
* 

Κατηγορία:Ιταλοί μοτοσικλετιστές
Κατηγορία:Οδηγοί αγωνιστικών μοτοσυκλετών
Χρήστος Γιαννακόπουλος

Ο **Χρήστος Γιαννακόπουλος ** (1909 &ndash; 12 Φεβρουαρίου 1963) ήταν Έλληνας θεατρικός συγγραφέας, σεναριογράφος και δημοσιογράφος.

Στη θεατρική συγγραφή ήταν αυτοδίδακτος και η πρώτη του εμφάνιση ως θεατρικού συγγραφέα ήταν το 1929, ενώ ως το 1939 συνεργάστηκε με πολλούς συγγραφείς σε κωμωδίες, επιθεωρήσεις και οπερέτες. 

Από το 1939 άρχισε να συνεργάζεται στενά με τον Αλέκο Σακελλάριο στις επιθεωρήσεις και κωμωδίες, τραγούδια και κινηματογραφικά σενάρια: *[[Οι Γερμανοί ξανάρχονται]]*, *[[Ένας ήρωας με παντούφλες]]*, *[[Δεσποινίς ετών 39]]*, *[[Θανασάκης ο πολιτευόμενος (ταινία)|Θανασάκης ο πολιτευόμενος]]*, *[[Ένα βότσαλο στη λίμνη (ταινία)|Ένα βότσαλο στη λίμνη]]*, *[[Αλίμονο στους νέους]]* και σε άλλα έργα. Μόνος του έγραψε τις κωμωδίες *Οι μεγάλοι και οι μικροί* και *Μια τσουκνίδα στις βιολέτες*. 

Σκιαγράφησε το χαρακτήρα του Έλληνα μικροαστού με τις αντιφάσεις, τις ψευδαισθήσεις και τα αδιέξοδα που αντιμετώπιζε. Ξεχώρισε για την αμεσότητα της γραφής του, την ευαισθησία, την αισιοδοξία και την οικειότητά του. 

Πέθανε το Φεβρουάριο του 1963.

## Θεατρικές Παραστάσεις
Κατάλογος ελληνικών θεατρικών παραστάσεων έργων του Χρ Γιαννακόπουλου.

## Παραπομπές


## Βιβλιογραφία
*Ελίζα-Αννα Δελβερούδη, "Εκ των στυλοβατών του καταστήματος: Ο Χρήστος Γιαννακόπουλος, ο Αλέκος Σακελλάριος και η μεταπολεμική κωμωδία", Πρακτικά του Α' Πανελλήνιου Θεατρολογικού Συνεδρίου, Το ελληνικό θέατρο από τον 17ο στον 20ό αιώνα, Αθήνα, Τμήμα Θεατρικών Σπουδών Πανεπιστημίου Αθηνών - εκδόσεις Ergo, 2002, σ. 369-376.

## Εξωτερικοί σύνδεσμοι
*Χρήστος Γιαννακόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες σεναριογράφοι
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες θεατρικοί συγγραφείς
RAF (αποσαφήνιση)

Η συντομογραφία **RAF** ή **ΡΑΦ** μπορεί να αναφέρεται:

* Στη γερμανική τρομοκρατική οργάνωση Φράξια Κόκκινος Στρατός (γερμ. ***R'''ote '''A'''rmee '''F'''raktion''), συνήθως ως RAF.
* Στη [[Βρετανική Βασιλική Αεροπορία]] ([[Αγγλική γλώσσα|αγγλ.]] ***R**oyal **A**ir **F*'orce*) και με τις δύο γραφές, RAF και ΡΑΦ.
* Στο χρώμα ραφ (εξελληνισμένη γραφή), το χρώμα των στολών της Βρετανικής Βασιλικής Αεροπορίας.
* Σε διπλή επανάληψη Ραφ Ραφ είναι όνομα πόλης της Τυνησίας.
Ομοιοκαταληξία

**Ομοιοκαταληξία** το χαρακτηριστικό δύο ή περισσότερων στίχων μιας στροφής να τελειώνουν με ομόηχες λέξεις ή συλλαβές. Άρχισε να χρησιμοποιείται στην ποίηση κατά τούς αλεξανδρινούς χρόνους. Όπως πολλοί από τους σύγχρονους ποιητές και οι αρχαίοι Έλληνες δεν είχαν ομοιοκαταληξίες στα ποιήματα τους και επιπλέον το θεωρούσαν κάτι άσχημο, είχαν όμως μέτρο.

Η ομοιοκαταληξία λέγεται ακόμη και ρίμα και στην κα­θαρεύουσα την έλεγαν ομοιοτέλευτον, που τελειώνει δηλαδή κατά όμοιο τρόπο. 

## Είδη
Υπάρχουν διάφορα είδη ομοιοκαταληξίας:

* Όταν ο ήχος είναι ίδιος μόνο στο τελευταίο τονισμένο φωνήεν: διψώ–στεγνό
* Όταν περιλαμβάνει την τελευταία συλλαβή: κοιτά–μετά
* Όταν εκτείνεται και σε τμήμα της προηγούμενης συλλαβής: δάση–χάσει
* Όταν περιλαμβάνει δυο συλλαβές: κεράσι–κοράσι
* Όταν εκτείνεται και σε τμήμα της προπροηγούμενης συλλαβής: κύματα–σχήματα
* Όταν περιλαμβάνει τρεις ολόκληρες συλλαβές: σονέτα–χρύσωνέ τα

Λόγω του ότι η ομοιοκαταληξία είναι φωνητικό φαινόμενο, η ορθογραφία έχει μηδενική σημασία. Επιπλέον διάκριση της ομοιοκαταληξίας γίνεται ανάλογα με τον τόνο τής λέξεως πού ομοιοκαταληκτεί και διακρίνεται σε:

* Οξύτονη: καρπό–νερό
* Παροξύτονη: κλάμα–γράμμα. π.χ. "*Είναι λάθος, είναι λάθος που σ΄ αγάπησα με πάθος / την καρδιά μου κατακρίνω, μα στην αγκαλιά σου σβήνω*" (από λαϊκό τραγούδι)
* Προπαροξύτονη: Ηπειρώτισσα–ρώτησα, π.χ. "*Δεν πάω απόψε μέγαρο / θα μείνω με τον παίδαρο*" (από λαϊκό τραγούδι)

Άλλη διάκριση γίνεται σύμφωνα με τα ζεύγη ομοιοκαταληξίας των στίχων:
* ζευγαρωτή: Ο πρώτος στίχος ομοιοκαταληκτεί με το δεύτερο, ο τρίτος με τον τέταρτο, ο πέμπτος με τον έκτο κτλ.
* πλεχτή: μέσα σ’ ένα τετράστιχο, ο πρώτος με τον τρίτο και ο δεύτερος με τον τέταρτο.
* σταυρωτή: σε τετράστιχο ο πρώτος με τον τέταρτο και ο δεύτερος με τον τρίτο.
* ζευγαροπλεχτή: μέσα σ’ ένα εξάστιχο, ο πρώτος με το δεύτερο, ο τέταρτος με τον πέμπτο και ο τρίτος με τον έκτο.
* ανάκατη: χωρίς ορισμένη σειρά
* εσωτερική: σε μερικά ποιήματα βρίσκεται και στον ίδιο στίχο ομοιοκαταληξία, π.χ.:
Καράβια πρωτοτάξιδα

δίχως κατάρτια, ξάρτια, μες στα πλάτια

της θάλασσας, που δέρνει τα ακυβέρνητα

(Μιλτιάδης Μαλακάσης)
* αντίλαλος: Ο δεύτερος στίχος όχι μόνο ομοιοκαταληκτεί με τον πρώτο, αλλά περιέχεται κι ολόκληρος μέσα σ’ αυτόν, π.χ.:
πάρε φωτιά και κάψε με κι αντάμα με τη στάχτη μου

τ’ άχτι μου

(Αργύρης Εφταλιώτης)

## Συνήχηση
Εκτός από την ομοιοκαταληξία στο τέλος τού στίχου, γίνεται η ρίμα να χρησιμοποιείται στον ίδιο στίχο και τότε ονομάζεται *συνήχηση*.

## Παραπομπές


## Πηγές
* Κανόνες Στιχουργικής 

Κατηγορία:Μετρική
Γιώργος Κωνσταντίνου

Με το όνομα **Γιώργος Κωνσταντίνου** μπορεί να αναφερόμαστε:

* Γιώργος Κωνσταντίνου (ηθοποιός), Έλληνας ηθοποιός 
* Γιώργος Κωνσταντίνου (εικονογράφος), σχεδιαστής κόμικς
Τεργέστη

Η **Τεργέστη** (, ,  και , ) είναι πόλη στα βορειοανατολικά της Ιταλίας πολύ κοντά στα σύνορα με τη Σλοβενία. Είναι η πρωτεύουσα της αυτόνομης περιοχής Φρίουλι-Βενετία Τζιούλια. Βρίσκεται στον Κόλπο της Τεργέστης στην Αδριατική θάλασσα και έχει πληθυσμό 204.878 κατοίκων, σύμφωνα με στοιχεία του 2012.

## Ιστορία

Η Τεργέστη κτίστηκε από τους Ρωμαίους το 177 π.Χ., αρχικά υπήρχε ως φρούριο κι αργότερα ως κοινότητα. Σε μεγάλη ακμή έφτασε στα χρόνια του Αυγούστου και των διαδόχων του. Αργότερα την κατέλαβαν οι Γότθοι και οι Λογγοβάρδοι και την κατέστρεψαν. Κατά τα τέλη του 14ου αιώνα κυριεύτηκε από τους Ενετούς αλλά σύντομα πέρασε στην κατοχή των Αψβούργων.

Το 1719 κηρύχτηκε ελεύθερο λιμάνι από τον Κάρολο ΣΤ΄. Κατά τον 18ο αιώνα ανάπτυξε γρήγορα το εξωτερικό εμπόριο και το εμπορικό ναυτικό και γνώρισε μεγάλη ακμή. Η επί τρεις φορές όμως κατοχή της πόλης από τους Γάλλους, στην εποχή του Ναπολέοντα, προξένησε σημαντικές ζημιές στην πόλη και στο εμπόριο.
 
Το ελληνικό στοιχείο εμφανίστηκε στην πόλη μετά τη συνθήκη Πασάροβιτς (1718). Υπήρξε πεδίο δράσης μελών της Φιλικής Εταιρείας αλλά και καταφύγιο πολλών Μικρασιατών προσφύγων από τις Κυδωνίες, τη Σμύρνη και την Κωνσταντινούπολη κ.α. Στην πόλη βρίσκεται ο Ελληνορθόδοξος Ναός του Αγίου Νικολάου των Ελλήνων, που ανεγέρθηκε από το 1784 μέχρι το 1787.

Το μεγαλύτερο λιμάνι της Αυστροουγρικής Αυτοκρατορίας στις 30 Οκτωβρίου 1918 ενώθηκε με την Ιταλία και το 1923 η Τεργέστη έγινε πρωτεύουσα του νομού Τεργέστης. Κατά τον Β΄ Παγκόσμιο πόλεμο την κατέλαβαν οι Γερμανοί και το 1945 την απελευθέρωσαν οι γιουγκοσλαβικές δυνάμεις του στρατάρχη Τίτο. Στη συνέχεια βρέθηκε κάτω από γιουγκοσλαβική κυριαρχία, αλλά τελικά, μετά από συνεννοήσεις, επανήλθε στην Ιταλία.

Από το 1945 έως το 1954 η πόλη και τα περίχωρά της ήταν μέρος της Ελεύθερης Πόλης της Τεργέστης. Το 1954 η επικράτεια της ελεύθερης πόλης μοιράστηκε ανάμεσα στην Ιταλία και τη Γιουγκοσλαβία.

## Αξιοθέατα
* Παλάτσο Καρτσιότι
* Πιάτσα Ουνιτά ντ' Ιτάλια
* Παλάτσο ντελ Τερτζεστέο
* Civico Museo Revoltella – Galleria d’Arte Moderna
* Ελληνορθόδοξος ναός του Αγίου Νικολάου
* Σερβορθόδοξος ναός του Αγίου Σπυρίδωνα

## Πήραν το όνομά της
* Ο αστεροειδής 478 Τεργέστη (478 Tergeste), που ανακαλύφθηκε το 1901
* Το βαθυσκάφος Τριέστε.


Αρχείο:CastelloMiramare.jpg|Κάστρο Miramare
Αρχείο:Trieste Canal-Grande.jpg|Κανάλι
Αρχείο:Εσωτερικό Αγίου Νικολάου των Ελλήνων.jpg|Εσωτερικό Αγίου Νικολάου των Ελλήνων


Αρχείο:San Giusto 09.jpg|Καθεδρικός ναός San Giusto
Αρχείο:Stadtzentrum Triest.jpg|Πανόραμα της πόλης


## Παραπομπές


## Εξωτερικοί σύνδεσμοι

* Δήμος της Τεργέστης 
* Web cam από την Τεργέστη
* Τεργέστη - Photo Οδηγός - (pdf)  
* 


Κατηγορία:Πόλεις της Ιταλίας
Μιχάλης Νικολινάκος

Ο **Μιχάλης Νικολινάκος** (1923 − 13 Δεκεμβρίου 1994) ήταν Έλληνας ζωγράφος και ηθοποιός του θεάτρου και του κινηματογράφου.

## Βιογραφικά στοιχεία
Γεννήθηκε στα Άλικα Λακωνίας, αλλά από μικρός εγκαταστάθηκε στον Πειραιά. Μετά το 1946 σπούδασε στη Σχολή Καλών Τεχνών και φοίτησε παράλληλα στη Δραματική Σχολή του Ωδείου Αθηνών, ενώ υπήρξε και μαθητής του μεγάλου Δημήτρη Ροντήρη. Ήταν ψηλός, φωτογενής, κομψός, αρρενωπός. Έγινε σύντομα γνωστός και αγαπητός σε πολλές θαυμάστριες και έγινε ζεν πρεμιέ της εποχής.

Ασχολήθηκε επίσης με τη ζωγραφική και χρησιμοποιούσε κυρίως μελάνια για να αποτυπώσει τις σκέψεις του. Το έργο του κρίθηκε εξπρεσιονιστικό, με καθαρό όμως προσωπικό τόνο. Υπήρξε επίσης πολύ γνωστός και ως σκιτσογράφος με συνεργασίες σε περιοδικά και άλλα έντυπα. Η κύρια όμως επιτυχία του ήταν η παρουσία του στον κινηματογράφο.

Πέθανε στην Αθήνα σε ηλικία 71 ετών και κηδεύθηκε στο κοιμητήριο της Αναστάσεως του Πειραιά.

## Φιλμογραφία

## Πηγές
* *Πειραϊκόν Ημερολόγιον*, Αρχείο Πειραϊκών Σπουδών (1966), τόμ.1ος, σελ.76

## Παραπομπές

## Εξωτερικοί Σύνδεσμοι
* Μιχάλης Νικολινάκος (φιλμογραφία) στο Filmy: Cine DataBase
* Επίσημη ιστοσελίδα που διατηρεί ο υιός του Νίκος Νικολινάκος http://www.nikolinakos.com 

Κατηγορία:Έλληνες γελοιογράφοι
Κατηγορία:Ζωγράφοι του Εξπρεσιονισμού
Κατηγορία:Έλληνες ηθοποιοί κινηματογράφου
Κατηγορία:Απόφοιτοι του Ωδείου Αθηνών
Κατηγορία:Έλληνες ζωγράφοι του 20ού αιώνα
Πέτρος Δούκας

Ο **Πέτρος Δούκας** (Αθήνα, 1952) είναι Έλληνας πολιτικός. 

Γεννήθηκε το 1952 στην Αθήνα. Ο πατέρας του, πτέραρχος Γεώργιος Δούκας, διετέλεσε αρχηγός της Υπηρεσίας Πολιτικής Αεροπορίας. Σπούδασε οικονομικά και διεθνείς σχέσεις στο πανεπιστήμιο Τζορτζ Ουάσινγκτον, διοίκηση επιχειρήσεων και χρηματοοικονομικά στο πανεπιστήμιο Κολούμπια και οικονομικά στο πανεπιστήμιο της Νέας Υόρκης, του οποίου αναδείχτηκε διδάκτωρ των οικονομικών.

Από το 1979 έως το 1985 εργάστηκε στην τράπεζα Citibank στη Νέα Υόρκη. Το 1986 ανέλαβε γενικός διευθυντής της ίδιας τράπεζας για την Ελλάδα. Από τον Αύγουστο του 1992 έως τον Οκτώβριο του 1993 ήταν υφυπουργός Οικονομικών. Το 1994 επέστρεψε στη Citibank και το 1996 ίδρυσε εταιρία συμβούλων. Το Μάρτιο του 2004 εξελέγη βουλευτής της Περιφέρειας Αττικής και ορίστηκε υφυπουργός Οικονομίας και Οικονομικών. Ανανέωσε την εκλογή του το 2007 και τοποθετήθηκε σε θέση υφυπουργού στο Υπουργείο Εξωτερικών. Το 2007 αναμείχθηκε στο σκάνδαλο των δομημένων ομολόγων.

Στις εκλογές του 2009 δεν συμπεριελήφθη στα ψηφοδέλτια της Νέας Δημοκρατίας, καθώς ο Κώστας Καραμανλής τον θεώρησε υπεύθυνο για το σκάνδαλο της Μονής Βατοπεδίου, παρότι υπήρξαν μόνο ενδεικτικά στοιχεία σε βάρος του. 

Το Νοέμβριο του 2010, η Βουλή των Ελλήνων των, μετά από μακρόχρονη διαδικασία, τον παρέπεμψε στο Ειδικό Δικαστήριο για την υπόθεση του Βατοπεδίου, διαδικασία όμως που δεν προχώρησε λόγω παρέλευσης χρόνου παραγραφής του αδικήματος.

Στις αυτοδιοικητικές εκλογές του 2019 εξελέγη δήμαρχος Σπάρτης.

Στις 7 Φεβρουαρίου 2022 διεγράφη από τη Νέα Δημοκρατία, έπειτα από ομολογία του περί εξαγοράς ψηφοφόρων στις εκλογές του 2007 στην περιφέρεια Ηλείας. Τον Ιούλιο του 2023 επέστρεψε στο κόμμα. 

Στις αυτοδιοικητικές εκλογές του 2023 συμμετείχε εκ νέου στη διεκδίκηση του Δήμου Σπάρτης, ωστόσο δεν κατάφερε να επανεκλεγεί, καθώς η παράταξη συγκέντρωσε το 5,42%.

Από τον Δεκέμβριο του 2018 είναι Πρόεδρος του Διεθνούς Εμπορικού Επιμελητηρίου Ελλάδας - ICC Hellas. 

Είναι παντρεμένος με την Ιλεάνα Έβερτ, κόρη του Μιλτιάδη Έβερτ και έχουν τέσσερα παιδιά.

## Σκάνδαλο ομολόγων
Σύμφωνα με το πόρισμα της εξεταστικής επιτροπής για το σκάνδαλο των δομημένων ομολόγων, προέκυψαν ευθύνες για τον πρώην υπουργό με ταυτόχρονη πρόταση για παραπομπή σε έρευνα και για τυχόν ποινικές ευθύνες.

## Παραπομπές


## Εξωτερικοί σύνδεσμοι
Επίσημο site 

Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Οικονομίας και Οικονομικών
Κατηγορία:Έλληνες υφυπουργοί Εξωτερικών
Κατηγορία:Βουλευτές Αττικής
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα
Κατηγορία:Δήμαρχοι ελληνικών πόλεων
Πέτρος Ζερβός

Ο **Πέτρος Ζερβός** (Αθήνα, 1958) είναι Έλληνας δημιουργός κόμικς και διπλωματούχος αρχιτέκτονας μηχανικός του ΕΜΠ. 
## Βιογραφία
Ξεκίνησε να σκιτσάρει σαν γελοιογράφος το 1978 στο *Θούριο* και κατόπιν εμφανίστηκε με το πρώτο του κόμικ στη *[[Βαβέλ (περιοδικό)|Βαβέλ]]* το 1981. Δουλειές του φιλοξενήθηκαν επίσης στον *Σχολιαστή*, το *Convoy*, την εφημερίδα *[[Πριν (εφημερίδα)|Πριν]]*, και το λογοτεχνικό περιοδικό *Φράση*.

Στη δεκαετία του '90 σταμάτησε να εκδίδει δουλειές του και εμφανίστηκε μόνο σε εκθέσεις, δουλεύοντας παράλληλα στη διαφήμιση και το κινούμενο σχέδιο. Από το 2000, οπότε και επέστρεψε στην έντυπη παρουσία, συνεργάζεται με το ένθετο 9 της ''Ελευθεροτυπίας'' με τη σειρά *Δούριος Άνεμος*, ενώ είναι τακτικός συνεργάτης και των περιοδικών *[[Γαλέρα (περιοδικό)|Γαλέρα]]*, *[[4Τροχοί]]*.

Έργα του έχουν εκτεθεί σε Αθήνα, Θεσσαλονίκη, Βόλο, Γιάννενα, στην Ιταλία  και αλλού. Το Σεπτέμβρη του 2006 πήρε το δεύτερο βραβείο στη διεθνή έκθεση γελοιογραφίας *Quo Vadis Terra?* στη Ρόδο.

Συμμετείχε ως ηθοποιός στην ταινία *[[Το μικρό ψάρι]]* του Γιάννη Οικονομίδη.

## Κυκλοφορίες
**Οι ξανθιές το γλεντάνε*, 1991, μεταφορά σε κόμικ του βιβλίου του Σωτήρη Κακίση.
**Εγκεφαλικά Επεισόδια*, 2003, από τις συμμετοχές του στο "9".
**Αθήνα 200τέσσερα* 2004, με θέμα τους Ολυμπιακούς της Αθήνας.
**Porn Flakes* 2009, εκδ. "ΚΨΜ".

## Παραπομπές


Κατηγορία:Έλληνες γελοιογράφοι
Κατηγορία:Έλληνες δημιουργοί κόμικς
Κατηγορία:Απόφοιτοι του Εθνικού Μετσόβιου Πολυτεχνείου
Καμπύλη

thumbnail|Κλειστή (Α) και ανοιχτή (Β) καμπύλη|300px
Ως **καμπύλη γραμμή** στη γεωμετρία χαρακτηρίζεται οποιαδήποτε γραμμή της οποίας κανένα τμήμα της δεν είναι ευθύγραμμο. Επίσης ορίζεται και ως γραμμή που μεταβάλλει κατεύθυνση χωρίς να σχηματίζει καμία γωνία.

Κάθε επιμέρους τμήμα μιας καμπύλης λέγεται καμπύλο τμήμα ή τόξο της καμπύλης. Μια καμπύλη γραμμή λέγεται κλειστή όταν τα άκρα της συμπίπτουν. Το αντίθετο λέγεται ανοικτή.

Επίσης, τόσο στη γεωμετρία όσο και στη φυσική, ως καμπύλη ορίζεται η γραμμή που παριστά τις διαδοχικές θέσεις ενός σημείου που κινείται όχι ευθύγραμμα, σύμφωνα με κάποιο καθορισμένο νόμο. Έτσι, η περιφέρεια κύκλου είναι κλειστή καμπύλη της οποίας όλα τα σημεία απέχουν ίση απόσταση από κάποιο άλλο εκτός σημείο (κέντρο). Στις γραφικές παραστάσεις η καμπύλη παριστά μεταβολές κατάστασης ή εκφράζει νόμους ενός φαινομένου (συντεταγμένες), π.χ. βαρομετρική καμπύλη, μεταβολής θερμοκρασίας κ.λπ).

Στην αρχαία ελληνική υπονοώντας τη λέξη βακτηρία, ως *καμπύλες* χαρακτηρίζονταν οι ράβδοι που κρατούσαν οι χωρικοί, οι ζητιάνοι, οι ταξιδιώτες, οι παιδαγωγοί κ.λπ σε αντίθεση με τους πλούσιους που κρατούσαν τις *ορθές* (βακτηρίες).

## Κλειστή καμπύλη
Στη γεωμετρία, μία καμπύλη λέγεται κλειστή όταν δεν έχει άκρα και μη κλειστή ή ανοιχτή στην αντίθετη περίπτωση.

Στην ευκλείδεια γεωμετρία, ο κύκλος είναι μία κλειστή καμπύλη από αξίωμα. Κλειστή καμπύλη είναι επίσης κάθε ευθεία, από τη στιγμή που δεν έχει άκρα, πράγμα που δικαιολογείται και διαισθητικά, αν θεωρήσουμε την ευθεία κύκλο άπειρης ακτίνας. Ωστόσο μία ημιευθεία δεν είναι κλειστή εφόσον έχει άκρο.

Ένας κάπως πιο αυστηρός ορισμός της κλειστής καμπύλης θα περιλάμβανε τα άκρα. Δηλαδή στην *κλειστή* τα δύο άκρα συμπίπτουν στο ίδιο σημείο, στην *ανοικτή* τα δύο άκρα είναι διαφορετικά σημεία.

## Παραπομπές


## Πηγές
* *Νεώτερο Εγκυκλοπαιδικό Λεξικό Ηλίου τομ.10ος σ.176*

## Εξωτερικοί σύνδεσμοι

*Famous Curves Index, School of Mathematics and Statistics, University of St Andrews, Scotland
*Mathematical curves A collection of 874 two-dimensional mathematical curves
*Gallery of Space Curves Made from Circles, includes animations by Peter Moses
*Gallery of Bishop Curves and Other Spherical Curves, includes animations by Peter Moses
* The Encyclopedia of Mathematics article on [lines](http://www.encyclopediaofmath.org/index.php/Line_(curve)).
* The Manifold Atlas page on 1-manifolds .

Κατηγορία:Γραμμές
Κατηγορία:Γενική τοπολογία
Κατηγορία:Τοπολογία
Κατηγορία:Μετρική γεωμετρία
Οιδίπους επί Κολωνώ

Η τραγωδία του Σοφοκλή ***Οιδίπους επί Κολωνώ***, παρουσιάστηκε στους Αθηναίους, πιθανόν 401 π.X από τον ομώνυμο εγγονό του (δηλαδή 5 χρόνια μετά το θάνατο του Σοφοκλή) και πραγματεύεται το τέλος του βασιλιά Οιδίποδα.

## Η πλοκή
Ο Οιδίπους, ο τυφλός και εξόριστος πρώην βασιλιάς της Θήβας, φτάνει μετά από περιπλάνηση στον Αθηναϊκό δήμο του Ίππιου Κολωνού, οδηγούμενος από την κόρη του Αντιγόνη. Κάθεται σ' ένα βράχο μέσα στο ιερό άλσος των Ευμενίδων και ανακαλύπτεται από κάποιο κάτοικο, που τον διώχνει. Ο Οιδίπους αρνείται να φύγει επικαλούμενος χρησμό, σύμφωνα με τον οποίο το μέρος αυτό θα είναι ο τόπος της τελικής του ανάπαυσης. Στο μεταξύ έρχεται εκεί και η άλλη κόρη του Οιδίποδα, η Ισμήνη. Ο Κολωνιάτης συγκεντρώνει τους γέροντες του τόπου. Αυτοί λυπούνται τον αδύναμο γέροντα και την κόρη του, αλλά, μόλις πληροφορούνται το όνομά του, τρομοκρατούνται και τον διατάζουν να φύγει. Ο Οιδίπους επικαλείται την Αθηναϊκή φιλοξενία και ζητά να συναντήσει τον βασιλιά της πόλης. Ο Θησέας φτάνει και ο Οιδίπους του ζητά προστασία όσο ζει και ταφή, όταν πεθάνει. Ο Θησέας του τα υπόσχεται. 

Έρχεται ο Κρέων και μετά την αποτυχία του να πείσει τον Οιδίποδα να τον ακολουθήσει στη Θήβα, απάγει τις κόρες του και είναι έτοιμος να πιάσει και τον Οιδίποδα. Τη στιγμή εκείνη επεμβαίνει ο Θησέας, κατακρίνει τις πράξεις του Κρέοντα και τον αναγκάζει να τον οδηγήσει στις κοπέλες. Πραγματικά σε λίγο επιστρέφει φέρνοντας μαζί του την Αντιγόνη και την Ισμήνη. Στην Αθήνα φτάνει ως ικέτης ο γιος του Οιδίποδα, Πολυνείκης, και επιθυμεί να δει τον πατέρα του και να του ζητήσει την βοήθειά του. Ο Οιδίπους αρνείται και τον διώχνει ρίχνοντάς του φοβερή κατάρα. Τότε ακούγεται κεραυνός και ο Οιδίπους καταλαβαίνει πως το τέλος του πλησιάζει. Ξεκινά για εκεί όπου θα συναντήσει τον θάνατο, ακολουθούμενος από τον Θησέα και τις κόρες του. Αποχαιρετά τα παιδιά του και προχωρά μαζί με τον Θησέα, που είναι ο μόνος που πρέπει να ξέρει τον τόπο ταφής του. Οι κόρες του θρηνούν τον χαμό του πατέρα τους, αλλά ο βασιλιάς της Αθήνας τους υπόσχεται κάθε φροντίδα για το μέλλον.
## Παρωδία
Ο Μποστ (Μέντης Μποσταντζόγλου) παρωδεί την εν λόγω τραγωδία του Σοφοκλή- όπως άλλωστε και τον *Οιδίποδα Τύραννο*- στην κωμωδία του *Μήδεια*.

## Γενεαλογικό δέντρο των Λαβδακιδών στο έργο




## Παραπομπές


## Βιβλιογραφία
* Καγκελάρης, Ν. Ι. (2016), «Ο Οιδίπους του Σοφοκλή στη *Μήδεια* του Μποστ», στο Μαστραπάς, Α. Ν. - Στεργιούλης, Μ. Μ. (επιμ) *Πανελλήνια Ένωση Φιλολόγων. Σεμινάριο 42: Σοφοκλής ο μεγάλος κλασικός της τραγωδίας*, Αθήνα: Κοράλλι, σσ. 74- 81 https://www.academia.edu/30141685/%CE%9F_%CE%9F%CE%B9%CE%B4%CE%AF%CF%80%CE%BF%CF%85%CF%82_%CF%84%CE%BF%CF%85_%CE%A3%CE%BF%CF%86%CE%BF%CE%BA%CE%BB%CE%AE_%CF%83%CF%84%CE%B7_%CE%9C%CE%AE%CE%B4%CE%B5%CE%B9%CE%B1_%CF%84%CE%BF%CF%85_%CE%9C%CF%80%CE%BF%CF%83%CF%84_Sophocles_Oedipus_in_Mentis_Bostantzoglous_Medea_.pdf.

Κατηγορία:Τραγωδίες του Σοφοκλή
Ευθύγραμμο σχήμα

Στη γεωμετρία, ως **ευθύγραμμο σχήμα** χαρακτηρίζεται οποιοδήποτε γεωμετρικό σχήμα που αποτελείται από ευθύγραμμα τμήματα. Διακρίνονται σε κυρτά και μη κυρτά ευθύγραμμα σχήματα. 

## Δείτε επίσης
* Τεθλασμένη
* Πολύγωνο

Κατηγορία:Ευθύγραμμα τμήματα

Κατηγορία:Γραμμές
Τεθλασμένη γραμμή

thumbnail|Επάνω είναι μια απλή ανοικτή τεθλασμένη, το κάτω αριστερά μια μη απλή ανοιχτή τεθλασμένη και το κάτω δεξιά μια μη απλή κλειστή τεθλασμένη.|400px
Στην γεωμετρία, **τεθλασμένη** ή **πολυγωνική γραμμή**, είναι  το γεωμετρικό σχήμα που αποτελείται από (πεπερασμένου πλήθους) διαδοχικά ευθύγραμμα τμήματα, τα οποία δεν αποτελούν ευθεία.

Συγκεκριμένα, έστω n σημεία {\rm P}_1, {\rm P}_2, \ldots, {\rm P}_n που δεν ανήκουν όλα στην ίδια ευθεία. Το σύνολο των σημείων στα ευθύγραμμα τμήματα {\rm P}_1{\rm P}_2, \ldots ,{\rm P}_{n-1}{\rm P}_n λέγεται τεθλασμένη ή πολυγωνική.

## Ορολογία

* Τα ευθύγραμμα αυτά τμήματα {\rm P}_1{\rm P}_2, \ldots ,{\rm P}_{n-1}{\rm P}_n λέγονται **πλευρές** της τεθλασμένης.
* Τα άκρα τους {\rm P}_1, {\rm P}_2, \ldots, {\rm P}_n λέγονται **κορυφές** της τεθλασμένης. 
* Η πρώτη και τελευταία κορυφή {\rm P}_1 και {\rm P}_n λέγονται **άκρα** της.
* Τα ευθύγραμμα τμήματα που ορίζονται από μη-διαδοχικές κορυφές της τεθλασμένης ονομάζονται **διαγώνιοι**.
* Το **μήκος** ή **περίμετρος** της τεθλασμένης ονομάζεται το άθροισμα των μηκών των πλευρών της, δηλαδή
::{\rm P}_1{\rm P}_2 + {\rm P}_2{\rm P}_3 + \ldots + {\rm P}_{n-1}{\rm P}_n.

## Είδη

* Μία τεθλασμένη λέγεται **απλή** όταν οι πλευρές της τέμνονται μόνο στα άκρα τους. 
* Μία τεθλασμένη λέγεται **κλειστή** αν το πρώτο σημείο της είναι το ίδιο με το τελευταίο, δηλαδή {\rm P}_1 = {\rm P}_n. Διαφορετικά λέγεται **ανοικτή**.
* Μια απλή κλειστή τεθλασμένη λέγεται πολύγωνο.
* Μία τεθλασμένη λέγεται **κυρτή** αν όλα της τα σημεία βρίσκονται προς το ίδιο ημιεπίπεδο που ορίζεται από κάθε ευθεία που ενώνει διαδοχικά σημεία της τεθλασμένης.

## Ιδιότητες
* Κάθε κυρτή τεθλασμένη γραμμή είναι μικρότερη από κάθε άλλη γραμμή η οποία την περιβάλει και έχει τα ίδια άκρα.

## Δείτε επίσης
* Ευθεία
* Ευθύγραμμο τμήμα
* Πολύγωνο

## Εξωτερικοί σύνδεσμοι
* 
* Διαδραστική εφαρμογή για το μήκος της τεθλασμένης γραμμής στο Φωτόδεντρο.
* Διαδραστική εφαρμογή για τον τύπο της τεθλασμένης γραμμής στο Φωτόδεντρο.

## Παραπομπές


Κατηγορία:Πολύγωνα
Κατηγορία:Καμπύλες
Κατηγορία:Ευθύγραμμα τμήματα
Κυρτό σύνολο

thumbnail|Κυρτό (επάνω) και μη κυρτό (κάτω) σύνολο.|400px
Στα μαθηματικά, ένα σύνολο λέγεται **κυρτό** όταν για οποιαδήποτε δύο σημεία του συνόλου, όλα τα σημεία του ευθύγραμμου τμήματος που τα ενώνει ανήκουν μέσα στο σύνολο. Στην αντίθετη περίπτωση, δηλαδή όταν υπάρχουν ζεύγη σημείων των οποίων το ευθύγραμμο τμήμα δεν βρίσκεται ολόκληρο μέσα στο σύνολο, το σύνολο λέγεται **μη κυρτό**.

Κυρτό είναι το σύνολο της επάνω εικόνας, το οποίο περικλείεται από τη γραμμή. Μη κυρτά είναι η ίδια η γραμμή που περικλείει το κυρτό σύνολο, το εξωτερικό του κυρτού συνόλου, καθώς και το σχήμα της κάτω εικόνας.

## Ορισμός
Ένα σύνολο S \subseteq \R^n είναι κυρτό αν για κάθε δύο σημεία x, y \in S, ο κυρτός συνδυασμός τους είναι επίσης στο S. Ισοδύναμα, 
:\forall x, y \in S . \quad \forall \lambda \in [0, 1]. \quad \lambda \cdot x + (1-\lambda) \cdot y \in S.

## Παραδείγματα

* Το σύνολο \R^n είναι κυρτό. 
* Το κενό σύνολο είναι κυρτό.
* Το σύνολο με ένα σημείο είναι κυρτό.
* Κάθε διάστημα [a, b] στο \R είναι κυρτό.
* Κάθε ημιεπίπεδο στο \R^2 είναι κυρτό.
* Κάθε τρίγωνο είναι κυρτό, ως η τομή τριών κυρτών συνόλων (τριών ημιεπιπέδων).

## Ιδιότητες

* Η τομή n κυρτών συνόλων S_1, \ldots, S_n είναι κυρτό σύνολο. 

* Η ένωση δύο κυρτών συνόλων δεν είναι κατά ανάγκη κυρτό σύνολο. 

## Δείτε επίσης
* Κυρτό πολύγωνο

## Παραπομπές


Κατηγορία:Κυρτή γεωμετρία
Μιχάλης Κούσης

Ο **Μιχάλης Κούσης** (10 Οκτωβρίου 1953 – 24 Μαΐου 2005) ήταν ένας από τους κορυφαίους Έλληνες δρομείς μεγάλων αποστάσεων και ο μεγαλύτερος σύγχρονος μαραθωνοδρόμος της χώρας.

Γεννήθηκε το 1953 στο Αγρίνιο και ήταν αθλητής της ΓΕΑ και μέλος της εθνικής ομάδας συνεχώς από το 1971 έως το 1987. Έλαβε μέρος σε τρεις διοργανώσεις Ολυμπιακών Αγώνων: το 1976, το 1980 και το 1984. Επιπλέον αναδείχθηκε πολλές φορές πανελληνιονίκης και βαλκανιονίκης σε μεγάλες αποστάσεις και στον μαραθώνιο. Μεγάλη στιγμή ήταν και το χρυσό μετάλλιο που κέρδισε το 1979 στους Μεσογειακούς Αγώνες του Σπλιτ της τότε ενωμένης Γιουγκοσλαβίας, όταν και βρέθηκε κοντά στο παγκόσμιο ρεκόρ. Την ίδια χρονιά βραβεύθηκε από τον ΠΣΑΤ και ως καλύτερος αθλητής όλων των αγωνισμάτων..

Ο Μιχάλης Κούσης πέθανε αιφνίδια το 2005 από ανακοπή καρδιάς ενώ έκανε την καθιερωμένη του προπόνηση στο δάσος του Σέιχ Σου της Θεσσαλονίκης. Ήταν παντρεμένος με την πρωταθλήτρια του άλματος εις μήκος Πίτσα Σούλα, με την οποία απέκτησαν δύο παιδιά.

## Παραπομπές


## Εξωτερικοί σύνδεσμοι
* Ο Κούσης στο *runningnews.gr*

Κατηγορία:Έλληνες Βαλκανιονίκες
Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες μαραθωνοδρόμοι
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Μεσογειακούς Αγώνες 1979
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου
Ιππόλυτος Φιζώ

Ο **Ιππόλυτος Φιζώ** (γαλλ.:*Hippolyte Fizeau*, 23 Σεπτεμβρίου 1819 – 18 Σεπτεμβρίου 1896) ήταν Γάλλος φυσικός.

Το 1863 έγινε μέλος της Ακαδημίας των Επιστημών και από το 1878 ανέλαβε Πρόεδρός της. Ο Φιζώ είναι ο πρώτος που μέτρησε με φυσική μέθοδο την ταχύτητα του φωτός καθώς και την ακτινοβολία της θερμότητας.

Επίσης με δική του μέθοδο μελέτησε την διαστολή των στερεών σωμάτων που υφίστανται από την θερμότητα.

Οι επιστημονικές μελέτες του Φιζώ δημοσιεύτηκαν στα «Χρονικά Φυσικής και Χημείας».

## Παραπομπές


## Εξωτερικοί σύνδεσμοι
* 

Κατηγορία:Γάλλοι φυσικοί
Εβίτα

Το **Εβίτα** είναι γυναικείο μικρό υποκοριστικό όνομα, προερχόμενο από το Εύα. Συγκεκριμένα, μπορεί να αναφέρεται:

* Στην Εβίτα Περόν, Αργεντινή πολιτικό

ή σε κάποιο από τα παρακάτω:

* ''Εβίτα'', μιούζικαλ
* ''Εβίτα'', soundtrack album του μιούζικαλ
* ''Εβίτα'', ταινία
* ''Εβίτα'', soundtrack album της ταινίας
Ωγκυστέν Φρενέλ

Ο **Ογκιστέν-Ζαν Φρενέλ** (*Augustin-Jean Fresnel*, 10 Μαΐου 1788 - 14 Ιουλίου 1827) ήταν Γάλλος φυσικός και εφευρέτης.

Ασχολήθηκε κυρίως με την πόλωση, την διάθλαση, την διπλή ανάκλαση του φωτός καθώς και με την κυματοειδή του διάδοση. Έγινε μέλος της Γαλλικής Ακαδημίας των Επιστημών (1823) και της Αγγλικής Βασιλικής Εταιρίας των Επιστημών.

thumb|left|180px|Φαρικό οπτικό (μηχανή) τύπου Φρενέλ όπου διακρίνονται οι επάλληλοι οριζόντιοι (πάνω και κάτω) και κάθετοι ομόκεντροι δακτύλιοι (διοπτρικά στοιχεία) περιμετρικά. 
Η πρακτικότερη των επινοήσεών του ήταν εκείνη των οπτικών μηχανών των φάρων, με την οποία ασχολήθηκε αφότου ανέλαβε Γενικός Γραμματέας της επί των Φάρων της Γαλλίας Γνωμοδοτικής Επιτροπής. Συγκεκριμένα αντιλήφθηκε την ανάγκη της χρησιμοποίησης των επιπεδόκυρτων φακών στις μηχανές των φάρων. Ασχολούμενος με την έρευνα αυτή εφηύρε τη μέθοδο κατασκευής αυτών με τη χρήση αντί ολόσωμων φακών δακτυλιοειδών επάλληλων διοπτρικών στοιχείων, επιτρέποντας έτσι την δημιουργία μεγάλων διαμέτρων και μικρής διαμέτρου και μάλιστα με πολύ μικρή δαπάνη. Η δημιουργία του πρώτου τέτοιου «φαρικού οπτικού» που τοποθετήθηκε προς δοκιμή στα πρόσγεια του Μπορντώ, στον Φάρο του Κορντουάν, γενίκευσε την χρήση της επινόησης του Φρενέλ. Η μέθοδός του χρησιμοποιείται ακόμα και σήμερα αποκλειστικά σε όλους τους φάρους του κόσμου, που για αυτό το λόγο ονομάζονται «καταδιοπτρικοί».

Κατηγορία:Γάλλοι φυσικοί
Κατηγορία:Γάλλοι εφευρέτες
Κατηγορία:Οπτικοί